CELEX: 22017D0051
Language: lv
Date: 2016-11-16 00:00:00
Title: Apvienotās lauksaimniecības komitejas Lēmums Nr. 1/2016 (2016. gada 16. novembris) par 10. pielikuma grozīšanu Nolīgumā starp Eiropas Kopienu un Šveices Konfederāciju par lauksaimniecības produktu tirdzniecību [2017/51]

12.1.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 7/20
               
            APVIENOTĀS LAUKSAIMNIECĪBAS KOMITEJAS LĒMUMS Nr. 1/2016
      (2016. gada 16. novembris)
      par 10. pielikuma grozīšanu Nolīgumā starp Eiropas Kopienu un Šveices Konfederāciju par lauksaimniecības produktu tirdzniecību [2017/51]
      APVIENOTĀ LAUKSAIMNIECĪBAS KOMITEJA,
      ņemot vērā Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību un jo īpaši tā 11. pantu,
      tā kā:
      
                  (1)
               
               
                  Nolīgums starp Eiropas Kopienu un Šveices Konfederāciju par lauksaimniecības produktu tirdzniecību (turpmāk “nolīgums”) ir stājies spēkā 2002. gada 1. jūnijā.
               
            
                  (2)
               
               
                  Nolīguma 10. pielikums attiecas uz svaigiem augļiem un dārzeņiem noteikto tirdzniecības standartu atbilstības pārbaužu atzīšanu.
               
            
                  (3)
               
               
                  Saskaņā ar nolīguma 10. pielikuma 6. pantu Augļu un dārzeņu darba grupa izskata visus jautājumus, kas saistīti ar minēto pielikumu un tā īstenošanu un periodiski izvērtē Pušu normatīvos aktus jomās, uz kurām attiecas šis pielikums. Darba grupa jo īpaši formulē priekšlikumus, ko tā iesniedz komitejai, lai pielāgotu un atjauninātu minētā pielikuma papildinājumus. Darba grupa tādējādi ierosināja komitejai minēto pielikumu grozīt, lai tā darbības jomā iekļautu citrusaugu augļus pēc šā veida produktu fitosanitāro noteikumu atzīšanas. Turklāt 10. pielikuma tekstā vajadzētu norādīt pieņemto Eiropas Parlamenta un Padomes Regulu (ES) Nr. 1308/2013 (1).
               
            
                  (4)
               
               
                  Tādēļ 10. pielikums būtu jāgroza,
               
            IR NOLĒMUSI ŠĀDI.
      1. pants
      Nolīguma starp Eiropas Kopienu un Šveices Konfederāciju par lauksaimniecības produktu tirdzniecību 10. pielikuma 1. pantu aizstāj ar šādu tekstu:
      
         “1. pants
         Darbības joma
         Šo pielikumu piemēro augļiem un dārzeņiem, kuri paredzēti patērēšanai svaigā vai žāvētā veidā un kuru tirdzniecības standarti noteikti vai atzīti par alternatīvām vispārējam Eiropas Savienības standartam, pamatojoties uz Eiropas Parlamenta un Padomes Regulu (ES) Nr. 1308/2013 (*1).
      
      2. pants
      Šis lēmums stājas spēkā 2017. gada 1. februārī
      
         Briselē, 2016. gada 16. novembrī
         
            
               Apvienotās lauksaimniecības komitejas vārdā –
            
            
               priekšsēdētāja un Eiropas Savienības delegācijas vadītāja
            
            Susana MARAZUELA-AZPIROZ
            
               Šveices delegācijas vadītāja
            
            Krisztina BENDE
            
               Komitejas sekretārs
            
            Ioannis VIRVILIS
         
      
      
         (1)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).